Kuyaqhubeka ukwebiwa kwamakhebula ezitimeleni | News24Kuyaqhubeka ukwebiwa kwamakhebula ezitimeleniCape Town - Ukumiswa kokuhamba kwezitimela zakwaMetrorail sekungenelele esontweni lesithathu.Iziphathimandla zavala imizila ngemuva kokubulawa kukanogada eKhayelitsha, ukucekelwa phansi kwempahla eNyanga naseBonteheuwel nokuphuma kujantshi kwesitimela eduzane nasesiteshini iHeideveld.Ngempelasonto, amaphoyisa abophe isisebenzi sakwaPassenger Rail Agency of South Africa (Prasa) eKhayelitsha ngemuva kokuba sitholakale nengqalasizinda yezitimela.OLUNYE UDABA:Kumiswe ukuhamba kwezitimela ngenxa yokwebiwa kwamakhebuliNgesonto eledlule kwaboshwa abasolwa abahlanu ngokweba amakhebula eBishop Lavis naseBonteheuwel.OwakwaMetrorail uRiana Scott uthe: "Sesibone umkhuba omubi njengoba ukumiswa kokuhamba kwezitimela sekungenele esontweni lesithathu. Amasela ekhebula ayaqhubeka nokuweba."Ngsonto eledlule kuboshwe abantu abane ngokwebiwa kwamakhebuli kulandela ukuthi amaphoyisa encinzwe indlebe ngesikhathi kuqhubeka umkhankaso wokulwisana nokwebiwa kwezintambo zikagesi kojantshi nokuyinto ephazamisa ukuhamba kwezitimela.Abesilisa abathathu abaneminyaka engu-23, 31 nomunye oneminyaka engu-37 ubudaba, baboshwe ngemuva kokutholakala nezintambo zikagesi kanti bazovela eNkantolo kaMantshi eBishop Lavis kungekudala ngecala lokweba.
